CELEX: 32005R1578
Language: sl
Date: 2005-09-29 00:00:00
Title: Uredba Komisije (ES) št. 1578/2005 z dne 29. septembra 2005 o zmanjšanju zneskov pomoči za tržno leto 2005/2006, dodeljenih proizvajalcem nekaterih agrumov, zaradi prekoračitve mejnih količin za predelavo v nekaterih državah članicah

30.9.2005   
            
            
               SL
            
            
               Uradni list Evropske unije
            
            
               L 254/3
            
         
      UREDBA KOMISIJE (ES) št. 1578/2005
   z dne 29. septembra 2005
   o zmanjšanju zneskov pomoči za tržno leto 2005/2006, dodeljenih proizvajalcem nekaterih agrumov, zaradi prekoračitve mejnih količin za predelavo v nekaterih državah članicah
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2202/96 z dne 28. oktobra 1996 o uvedbi sheme pomoči Skupnosti za proizvajalce določenih agrumov (1) in zlasti člena 6 Uredbe,
   ob upoštevanju naslednjega:
   
               (1)
            
            
               Člen 5(1) Uredbe (ES) št. 2202/96 določa za nekatere agrume mejne količine Skupnosti za predelavo, razdeljene med države članice v skladu s Prilogo II navedene uredbe.
            
         
               (2)
            
            
               Člen 5(2) Uredbe (ES) št. 2202/96 določa, da se v primeru prekoračitve teh mejnih količin zneski pomoči iz Priloge I k navedeni uredbi zmanjšajo v vsaki državi članici, v kateri je do take prekoračitve prišlo. Prekoračitev mejnih količin se oceni na podlagi povprečja predelanih količin v okviru sheme pomoči v obdobju treh tržnih let ali enakovrednem obdobju pred tržnim letom, za katerega je treba določiti pomoč.
            
         
               (3)
            
            
               Države članice so v skladu s členom 39(1)(c) Uredbe Komisije (ES) št. 2111/2003 z dne 1. decembra 2003 o določitvi podrobnih pravilih za uporabo Uredbe Sveta (ES) št. 2202/96 o uvedbi sheme pomoči Skupnosti za proizvajalce določenih agrumov (2) sporočile količine predelanih pomaranč v okviru sheme pomoči. Na podlagi teh podatkov je bila ugotovljena prekoračitev mejnih količin Skupnosti za predelavo v višini 151 420 ton. Znotraj te prekoračitve je bila ugotovljena prekoračitev mejnih količin s strani Italije in Portugalske. Zato morajo biti zneski pomoči za pomaranče iz Priloge I k Uredbi (ES) št. 2202/96 za tržno leto 2005/2006 znižani za 21,69 % za Italijo in 20,64 % za Portugalsko.
            
         
               (4)
            
            
               Države članice so v skladu s členom 39(1)(c) Uredbe (ES) št. 2111/2003 sporočile količine malih agrumov, predelanih v okviru sheme pomoči. Na podlagi teh podatkov je bila ugotovljena prekoračitev mejnih količin Skupnosti za predelavo v višini 54 460 ton. Znotraj te prekoračitve je bila ugotovljena prekoračitev mejnih količin s strani Italije, Portugalske in Cipra. Zato je treba zneske pomoči za mandarine, klementine in mandarine satsuma iz Priloge I k Uredbi (ES) št. 2202/96 za tržno leto 2005/2006 znižati za 44,26 % za Italijo, 47,02 % za Portugalsko in 17,83 % za Ciper.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave –
            
         SPREJELA NASLEDNJO UREDBO:
   Člen 1
   V skladu z Uredbo (ES) št. 2202/96 so za tržno leto 2005/2006 za Italijo in Portugalsko zneski dodeljene pomoči za pomaranče za predelavo navedeni v Prilogi I k tej uredbi.
   Člen 2
   V skladu z Uredbo (ES) št. 2202/96 so za tržno leto 2005/2006 za Italijo, Portugalsko in Ciper zneski dodeljene pomoči za mandarine, klementine in mandarine satsuma za predelavo navedeni v Prilogi II k tej uredbi.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. septembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 49. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 317, 2.12.2003, str. 5.
   
      PRILOGA I
      
                  (EUR/100 kg)
               
            
                   
               
               
                  Večletne pogodbe
               
               
                  Pogodbe za eno tržno leto
               
               
                  Posamezni proizvajalci
               
            
                  Italija
               
               
                  8,83
               
               
                  7,67
               
               
                  6,91
               
            
                  Portugalska
               
               
                  8,94
               
               
                  7,78
               
               
                  7,00
               
            
   
      PRILOGA II
      
                  (EUR/100 kg)
               
            
                   
               
               
                  Večletne pogodbe
               
               
                  Pogodbe za eno tržno leto
               
               
                  Posamezni proizvajalci
               
            
                  Italija
               
               
                  5,84
               
               
                  5,07
               
               
                  4,57
               
            
                  Portugalska
               
               
                  5,55
               
               
                  4,82
               
               
                  4,34
               
            
                  Ciper
               
               
                  8,60
               
               
                  7,48
               
               
                  6,73